खरसावां में आदिवासी संगठनों की हुई बैठक
खरसावांसामुदायिक भवन में सीएनटी-एसपीटी एक्ट संशोधन एवं स्थानीयता के विरोध में आदिवासी सामाजिक संगठनों की एक बैठक हुई। इसकी अध्यक्षता आदि संस्कृति एवं विज्ञान संस्थान के जिला अध्यक्ष दामोदर हांसदा ने की। पूर्व विधानसभा उपाध्यक्ष देवेंद्र नाथ चांपिया ने कहा कि भाजपा सरकार संविधान विरोधी है। आदिवासी को उनके मौलिक अधिकारों से बेदखल किया जा रहा है। वही झारखंड जंगल बचाओं आंदोलन के कोल्हान प्रभारी सोहन लाल कुम्हार ने कहा कि आजसू सीएनटी-एसपीटी एक्ट संशोधन विधेयक के मामले में भाजपा के समान ही आदिवासियों को गुमराह कर रही है। इस दौरान सीएनटी-एसपीटी एक्ट संशोधित विधेयक वापस लेने के लिए राज्यपाल को ज्ञापन दिया जाएगा, मुख्यमंत्री को टीएसी के पादेन अध्ययक्ष पद से इस्तफा देने की मांग की गई, राजनीतिक दलों को चुनाव के समय गांव में प्रवेश पर रोक लगाने, संशोधन विधेयक रद्द नहीं होने पर ग्राम सभा द्वारा आंदोलन करने एवं आर्थिक नाकेबंदी करने का निर्णय लिया गया। बैठक में कुचाई प्रमुख करम सिंह मुंडा, सुरेश सोय, बाबुराम सोय, मुकेश बिरूवा, मानकी मुंडा, रमेश बानरा, धर्मेन्द्र कुमार मुंडा, सोनाराम सोय, मानसिंह बानरा, दामोदर बारी, कानुराम लामय, महेन्द्र बुडिउली, रूपसिंह पिंगुवा, दीप नारायण बोदिया, धासीराम सरदार, महेन्द्र बुडिउली आदि उपस्थित थे।
hin_Deva hin_Deva